title: https://wikisource.org/wiki/%D8%A8%D9%88_%D9%83%D9%88%D9%86%D9%83_%DA%86%D9%88%D8%AC%D9%88%D9%82%D9%84%D8%B1%D9%86%D9%87
article: بو كونك چوجوقلرنه
  |بو كونك چوجوقلرنه
  
  
  محرری: ابراهيم علاء الدين
  بو كون بر آز دويان كونللر قيريق ؛
  هر كوكسده وار بر كيزلى هيچقيريق .
  ايچنه دوشديكك انسانلر ، يازيق
  عدل ايچون اعماردر ، حق ايچون صاغير !
  بو كون هر نظرده مدفون بيك كدر؛
  هر تميز ناصبه بر جانلى مقبر .
  دويولماز ده ريندن كلن انينلر ؛
  سن چيقوب أى كنج ، كور سسكله باغير!
  باشنده رهبرك اولان عرفانله
  ايچكده الهاملر ويرن وجدينله
  قاراكلق يوللرده ، يورو ايمانله ؛
  نوره قوشان هر آن بولونور ، چاغير !
  لكن قازانديغك ظفره دالمه ،
  سسكله حقنه سن ده پاى آلمه ،
  ييقديغك انقاضك اوستنده قالمه ؛
  سحمتك اولماسين لطفكدن آغير ...
  ابراهيم علاء الدين
  Türkçe: tr:Bugünün Çocuklarına